CELEX: E1997P0009
Language: fi
Date: 1997-11-18 00:00:00
Title: Request for an advisory opinion from the EFTA Court by Hérasdómur Reykjavíkur (Reykjavík City Court) by decision of that court of 12 November 1997 in the case of Erla María Sveinbjörnsdóttir v. Government of Iceland (Case E-9/97)

Avis juridique important

|

E1997P0009

Virallinen lehti nro C 084 , 19/03/1998 s. 0013 - 0013

Héra ssdómur Reykjavíkurin (Reykjavíkin käräjäoikeus) 12 päivänä marraskuuta 1997 tekemällään päätöksellä esittämä pyyntö saada EFTAn tuomioistuimelta neuvoa-antava lausunto asiassa Erla María Sveinbjörnsdóttir vastaan Islannin hallitus (Asia E-9/97) (98/C 84/05)Islantilainen Héra ssdómur Reykjavíkur (Reykjavíkin käräjäoikeus) päätti 12 päivänä marraskuuta 1997 tekemällään päätöksellä esittää EFTAn tuomioistuimelle pyynnön, joka saapui tuomioistuimen kansliaan 18 päivänä marraskuuta 1997, saada asiassa Erla María Sveinbjörnsdóttir vastaan Islannin hallitus neuvoa-antava lausunto seuraavista kysymyksistä:1. Onko Euroopan talousaluesopimuksen liitteen XVIII 24 kohdassa tarkoitettua säädöstä (20 päivänä lokakuuta 1980 annettu neuvoston direktiivi 80/987/ETY, sellaisena kuin sitä on muutettu 2 päivänä maaliskuuta 1987 annetulla neuvoston direktiivillä 87/164/ETY), ja erityisesti tämän direktiivin 1 artiklan 2 kohtaa ja 10 artiklaa tulkittava siten, että kansallisessa lainsäädännössä voidaan määrätä, että työntekijältä voidaan työnantajan maksukyvyttömyystilanteessa evätä palkkasaatavan maksaminen valtion palkkaturvarahastosta sillä perusteella, että työntekijä on perhesuhteessa maksukyvyttömästä yhtiöstä 40 prosenttia omistavan henkilön kanssa. Kyseessä olevassa asiassa on kysymys sisaruksista.2. Jos 1 kohtaan annettu vastaus merkitsee sitä, että tällaiselta työntekijältä ei voida evätä palkkasaatavan maksamista, onko valtio silloin vastuussa työntekijälle siitä, että se ei mukauttanut kansallista lainsäädäntöään Euroopan talousaluesopimukseen liittymisensä yhteydessä - minkä seurauksena työntekijällä on lakisääteinen oikeus saada palkkasaatavansa